রামায়ণ
রামায়ণের শ্লোকগুলি ৩২-অক্ষরযুক্ত অনুষ্টুপ ছন্দে রচিত। পরবর্তীকালের সংস্কৃত কাব্য এবং ভারতীয় জীবন ও সংস্কৃতিতে এই কাব্যের প্রভাব অপরিসীম। "মহাভারত" মহাকাব্যের মতোই রামায়ণও একটি কাহিনিমাত্র নয়: হিন্দু ঋষিদের শিক্ষা দার্শনিক ও ভক্তি উপাদান সহ আখ্যানমূলক উপমার মাধ্যমে উপস্থাপিত হয়েছে এই মহাকাব্যে। ভারতের সংস্কৃতি চেতনার মৌলিক উপাদানগুলিই প্রতিফলিত হয়েছে রাম, সীতা, লক্ষ্মণ, ভরত, হনুমান ও রাবণ চরিত্রগুলির মধ্যে।
তৃতীয় রুদ্রসিংহ
১৯২৩ খ্রিস্টাব্দে সিলভিয়ান লেভি রামচন্দ্র ও গুণচন্দ্র নামক দুই জৈন লেখক দ্বারা রচিত "নাট্যদর্পণ" নামক একটি সংস্কৃত গ্রন্থ থেকে বিশাখদত্ত রচিত "দেবীচন্দ্রগুপ্ত" নামক একটি সংস্কৃত নাটকের ছয়টি শ্লোক প্রকাশ করেন। এই বছরই একাদশ শতাব্দীর মালবের রাজা ভোজ রচিত "শৃঙ্গারপ্রকাশ" ও "সরস্বতীকণ্ঠাভরণ" নামক দুইটি গ্রন্থ থেকে "দেবীচন্দ্রগুপ্ত" নাটকের তিনটি শ্লোক আবিষ্কৃত হয়। ১৯২৪ খ্রিস্টাব্দে রাখালদাস বন্দ্যোপাধ্যায় প্রথম অমোঘবর্ষের সঞ্জন তাম্রলিপির একটি শ্লোক ও বাণভট্ট রচিত "হর্ষচরিতের" একটি ছোট টীকা থেকে "দেবীচন্দ্রগুপ্ত" নাটক সম্বন্ধে আরো কিছু তথ্য উদ্ধার করেন। এই সকল শ্লোক একত্র করে "দেবীচন্দ্রগুপ্ত" নাটকের বক্তব্য বোঝা সম্ভব হয়েছে।